Beatissime pater, pro parte deuote creature s. vestre Conradj episcopi Aboensis in finibus terrarum circa scismaticos Rutenos et vltra mare Baldicum constitutj humiliter s. v. exponitur, quod cum dicta sua ecclesia ab alma vrbe jta remota sit adeo, ut sine maximis periculis et jmpensis de triennio in triennium, sicut ex forma per eum prestitj juramentj astringitur, nequit visitare uel per se aut suum procuratorem; cum autem, pater sancte, dicte creature ad visitandum limina huiusmodi de triennio in triennium multa pericula proptir maris et terrarum distanciam sibj immineant et vexent, quia quasi cothidie est in guerris contra dictos scismaticos sue diocesis vtique contiguos uel quasi et propter alios sinistros euentus necnon mense sue episcopalis tenuitatj (= –em) juramentum huiusmodi adimplere non possit (et maxime quia cura (!) sua episcopalis tenuitatj (!) juramentum huiusmodi adimplere non possit) et maxime quia curia sua episcopalis totaliter ex jncendio casualj combusta sit, supplicat igitur s. v. eadem creatura, [quatenus] premissa considerantes secum et (= ut) licentia huiusmodi nisi dequinquennio in quinquennium visitare per se aut per procuratorem non teneatur et alicui prelato in dicta ecclesia committere, vt eum absoluat a reatu huiusmodi juramenti, si quam contraxit de non visitando postquam episcopus factus sit, dispensare misericorditer digneminj de gratia speciali, in contrarium facientibus non obstantibus quibuscunque. Fiat ut petitur ad triennium. J. Et per breue s. v. fiat. J. Datum Rome apud sanctum Petrum decimoseptimo kal. septembris anno quarto.